علی بن محمد بن ولید

علی بن محمد بن ولید قرشی جن کا لقب والدُ جمیع اور انف تھا (وفات: 612ھ / 1215ء) یمن کے مستعلوی اسماعیلی داعیوں میں پانچویں داعیِ مطلق تھے اور اسماعیلی تاویلی مکتبِ فکر سے تعلق رکھتے تھے۔ وہ داعی الدعاہ ادریس عماد الدین قرشی کے جدِّ امجد بھی تھے۔

انھوں نے امام غزالی کی اس کتاب کے جواب میں جسے مستظہری کے نام سے جانا جاتا ہے اور جس میں اسماعیلیہ پر تنقید کی گئی ہے—تقریباً بارہ سو صفحات پر مشتمل ایک ضخیم کتاب «دامغ الباطل وحتف المناضل» تصنیف کی۔ اس کے علاوہ ان کی ایک اور معروف تصنیف «ذخيرہ فی الحقيقہ» ہے، جو اسماعیلی کتب میں شمار ہوتی ہے۔
ان کی تصانیف کو ادب اور فلسفہ کے میدان میں بھی خاص اہمیت حاصل رہی ہے اور علی بن الولید اپنے عہد کے ممتاز شعرا میں بھی شمار ہوتے تھے۔
 سوانح حیات 
علی بن محمد بن ولید کی پیدائش 522ھ / 1128ء میں ہوئی۔ ان کا تعلق یمن کے قریشی خاندان بنو ولید سے تھا۔ انھوں نے 584ھ / 1188ء سے داعیِ مطلق طيبی چہارم علی بن حاتم حامدی کے ماتحت ماذون کے طور پر خدمات انجام دیں، یہاں تک کہ 605ھ / 1209ء میں علی بن حاتم کے بعد وہ خود پانچویں داعیِ مطلق مقرر ہوئے اور وفات تک اسی منصب پر فائز رہے۔

انھوں نے صنعاء کو اپنا مرکز بنایا اور ہمدانی قبائل کے ساتھ دوستانہ تعلقات قائم رکھے، جو یمن میں مستعلوی طيبی دعوت کے حامی تھے۔ علی بن الولید نے متعدد کتابیں تصنیف کیں جو اسماعیلی عقائد کو سمجھنے کے لیے بنیادی حیثیت رکھتی ہیں۔ ان کا انتقال 612ھ / 1215ء میں صنعاء میں ہوا۔ اس وقت ان کی عمر تقریباً نوّے برس تھی۔
ان کے بعد طيبی اسماعیلیوں میں داعیِ مطلق کا منصب تقریباً تین صدیوں تک انہی کی نسل میں محدود رہا۔
 تصانیف 
 دفع الباطل یا دامغ الباطل: دو جلدوں پر مشتمل ایک مفصل تردیدی کتاب، جو امام ابو حامد محمد الغزالی کی اس جدلی تصنیف کے رد میں لکھی گئی جو اسماعیلیہ کے خلاف تھی (تقریباً 488ھ / 1095ء)۔ یہ کتاب یمن میں تصنیف کی گئی اور بعد میں مصطفیٰ غالب کی تحقیق کے ساتھ شائع ہوئی۔
 الذخيرة في الحقيقة: اسماعیلیہ کے ہاں شمار ہونے والی باطنی/سری کتب میں سے۔
 مختصر الأصول وزبدة المحصول
 الرسالة المفيدة في إيضاح ملغز القصيدة
 تاج العقائد ومعدن الفوائد
 رسالة ملحقة الأذهان ومنبهة الوسنان 
 تاج العقائد ومعدن الفوائد.
 رسالة ملحقة الأذهان ومنبهة الوسنان.

 حوالہ جات 

زمرہ:ہاشمی شخصیات
زمرہ:1120ء کی دہائی کی پیدائشیں
زمرہ:یمنی مصنفین
زمرہ:قرون وسطی کے عربی زبان کے مصنفین
زمرہ:تیرہویں صدی کے عرب مصنفین
زمرہ:بارہویں صدی کے عرب مصنفین
زمرہ:سانچے علم الانساب
زمرہ:تیرہویں صدی میں اسلامی مذہبی رہنما
زمرہ:تیرہویں صدی کی عرب شخصیات
زمرہ:بارہویں صدی کی عرب شخصیات
زمرہ:تیرہویں صدی کے عراقی شعراء
زمرہ:اسماعیلی داعی
زمرہ:اسماعیلیت
زمرہ:یمنی اسماعیلی
زمرہ:طیبی داعی
زمرہ:ویکی ڈیٹا والے صفحات
زمرہ:1215ء کی وفیات
زمرہ:1128ء کی پیدائشیں
زمرہ:612ھ کی وفیات
زمرہ:512ھ کی پیدائشیں